USAs ytre småøyer

USAs ytre småøyer (engelsk ) er en statistisk samlebetegnelse definert av ISO 3166-1 og omfatter ni øybesittelser tilhørende Amerikas forente stater. Ingen av øyene har permanent bosetning. Den siste folketellingen som oppga befolkningstall for øyene er fra 1980, og folketallet var da for tre av øyene: Johnston Atoll (327), Midwayøyene (453), og Wake Island (302). De påfølgende folketellingene i 1990 og 2000 bemerket bare at det ikke fantes noen innfødt befolkning på øyene, noe som følgelig også var tilfelle for forutgående folketellinger.

Øyene grupperes sammen utelukkende ut fra statistisk bekvemmelighet. De administreres ikke sammen og deler heller ikke noen politisk eller kulturell historie, ut over at alle er ubebodd og underlagt USA.

De aller fleste av øyene er nå naturfredningsområder, National Wildlife Refuge (NWR).

De representeres samlet av ISO 3166-1 alfa-2 koden UM. På Internett har det nasjonale toppnivådomenet (ccTLD) «.um» historisk sett vært tildelt øyene, men .um-domenet ble slettet i januar 2007 på grunn av manglende bruk.Unused Domain Name for U.S. Isles Gone, MSNBC 24.jan.07 (gjengitt fra Associated Press), url aksessert 6. juni 2007

 Atoll/Øy  Flate-innholdkm²  Lagunekm²  Koordinater  NWRopprettetNordlige Stillehav, spredte isolerte øyer Wake Island  7.4  6  2006? Johnston Atoll  2.52  130    2005?Nordlige Stillehav, De nordvestre Hawaiiske øyer Midwayøyene  5.18  40   1998Sentrale Stillehav, nordlige Linjeøyene Kingman Reef  0.03  60   2001-01-18 Palmyra Atoll  6.56  15    2001-01-18Sentrale Stillehav, sentrale Linjeøyene Jarvisøya  4.45  -   1974Sentrale Stillehav, nordre Phoenixøyene Bakerøya  1.24  -   1974 Howlandøya  1.62  -   1974Det karibiske hav Navassaøya1  5.2  -  1999-09-30 Bajo Nuevo Bank2  0.02  155  NA Serranilla Bank2  0.02  1200  NA USAs små fjerntliggende øyer  34.2  251  1 Kreves av Haiti2 Disse øyene omtvistet med Colombia, Jamaica og muligens Honduras.   Arealene er ikke inkludert i totalen.Alle øyene er nå National Wildlife Refuge (unntatt Bajo Nuevo og Serranilla).Den siste som ble opprettet var Wake Island National Wildlife Refuge (2006).

 Referanser 

 Kilder 
WorldStatesmen- U.S.
CIA World Factbook: United States Pacific Island Wildlife Refuges 
Historical Population figures


Kategori:Oseania
Kategori:Karibia